b'\n_START_ARTICLE_\nMarkus Fagerudd\n_START_PARAGRAPH_\nMarkus Simon Fagerudd (s. 1. kes\xc3\xa4kuuta 1961 Pietarsaari) on suomalainen s\xc3\xa4velt\xc3\xa4j\xc3\xa4. Fagerudd opiskeli 80-luvulla s\xc3\xa4velt\xc3\xa4mist\xc3\xa4 Sibelius-Akatemiassa mm. Olli Kortekankaan ja Kalevi Ahon johdolla samalla kun ty\xc3\xb6skenteli muusikkona ja s\xc3\xa4velt\xc3\xa4j\xc3\xa4n\xc3\xa4 KOM-teatterissa. H\xc3\xa4n t\xc3\xa4ydensi opintojaan Karlsruhen musiikkikorkeakoulussa Wolfgang Rihmin johdolla 1993-1994. Fageruddin monipuoliseen tuotantoon kuuluu s\xc3\xa4vellyst\xc3\xb6it\xc3\xa4 sek\xc3\xa4 sooloinstrumenteille ett\xc3\xa4 kamari- ja sinfoniaorkestereille ja kuoroille. Vuodesta 1997 h\xc3\xa4n on toiminut sek\xc3\xa4 Lappeenrannan ett\xc3\xa4 Vaasan kaupunginorkesterin nimikkos\xc3\xa4velt\xc3\xa4j\xc3\xa4n\xc3\xa4. Fageruddin tuotannon tunnetuimpiin teoksiin kuuluvat h\xc3\xa4nen lapsille suunnatut oopperansa Gaia, Hein\xc3\xa4hattu, Vilttitossu ja suuri pamaus sek\xc3\xa4 Seitsem\xc3\xa4n koiraveljest\xc3\xa4.'